****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Silné spomienky nástupcu sv. Jána Pavla II.

No od prvého okamihu sa stalo, že Ján Pavol II. vzbudil nové nadšenie pre Krista a jeho Cirkev. Predovšetkým to boli jeho slová na začiatku jeho pontifikátu: „Nebojte sa! Otvorte, ba dokorán otvorte brány Kristovi!“ Tento tón určoval nakoniec celý jeho pontifikát a urobil z neho obnoviteľa a osloboditeľa Cirkvi. Rozhodujúcim faktorom nebola pochybnosť o všetkom, ale radostná obnova všetkého. Počas 104 veľkých pastoračných ciest precestoval celý svet a všade hlásal evanjelium ako radostnú zvesť a tak urobil zrozumiteľnou svoju povinnosť verejne sa zasadzovať za dobro, za Krista. V 14 encyklikách nanovo sprístupnil vieru Cirkvi a jej ľudské učenie. Že tým vyvolal odpor v pochybnosťami naplnených cirkvách Západu, tomu sa nedalo vyhnúť. Dnes sa mi zdá dôležité poukázať predovšetkým na skutočné centrum, z ktorého treba vychádzať pri čítaní posolstva obsiahnutého v rozličných textoch. Toto centrum nám všetkým ukázala hodina jeho smrti. Pápež Ján Pavol II. zomrel v prvých hodinách sviatku Božieho milosrdenstva, ktorý zaviedol.  Jána Pavla II. sa od začiatku hlboko dotklo posolstvo krakovskej rehoľníčky Faustíny Kowalskej, ktorá zdôrazňovala Božie milosrdenstvo ako podstatný stred celej kresťanskej viery a želala si preň osobitný sviatok. Pápež po všetkých konzultáciách vybral pre tento sviatok Bielu nedeľu. Pred definitívnym rozhodnutím si však vyžiadal posudok Kongregácie pre náuku viery o primeranosti tohto dátumu. Povedali sme „nie“, pretože sme boli toho názoru, že taký veľký, starobylý a obsahom naplnený sviatok sa nemá preťažovať novým ideami. Svätému Otcovi zaiste nepadlo ľahko prijať naše „nie“. Ale urobil to vo všetkej pokore a aj po druhý raz akceptoval „nie“ z našej strany. Nakoniec sformuloval návrh, ktorý ponecháva Bielej nedeli jej historickú podobu, ale zahrňuje Božie milosrdenstvo do jej pôvodného historického rozmeru. Objavili sa aj ďalšie podobné situácie, v ktorých na mňa urobila dojem pokora veľkého pápeža, ktorý sa zriekal svojich nápadov, pretože nenašli súhlas úradných orgánov, ktorých sa podľa klasických poriadkov bolo treba na to spytovať.  Keď Ján Pavol II. naposledy vydýchol, práve sa začal po modlitbe prvých vešpier sviatok Božieho milosrdenstva. Osvetlil hodinu jeho smrti: svetlo Božieho milosrdenstva je tak útešným posolstvom o jeho smrti. Vo svojej poslednej knihe Pamäť a identita, ktorá bola publikovaná takmer v predvečer jeho smrti, pápež ešte raz súhrne predstavil posolstvo o Božom milosrdenstve. Poukázal na to, že hoci sestra Faustína zomrela ešte pred hrôzami druhej svetovej vojny, vopred rozšírila Pánovu odpoveď na tieto hrôzy: „Zlo nebude mať definitívne víťazstvo. Veľkonočné tajomstvo potvrdzuje, že dobro nakoniec zvíťazí, že život triumfuje nad smrťou a láska nad nenávisťou.“ *em. pp. Benedikt* *XVI.*

ˇppp

|  |
| --- |
| F A R S K É O Z N A M Y: * Dnes: Okrem 54. Svetového dňa spoločenských komunikačných prostriedkov je dnes aj Svetový deň modlitieb za Cirkev v Číne. Ustanovil ho pp. Benedikt XVI. r. 2007
* Odvážni maturanti: Ak poznáte niekoho v našej farnosti, alebo aj inde, kto sa na konci 4. ročníka strednej školy slobodne rozhodol pre ústnu maturitnú skúšku poďakujete mu aj v mojom mene. Veľmi rád by som sa s nimi aj stretol a osobne im udelil špeciálne požehnanie. Pomôžte v tom. Za nich špeciálne obetujem sv. omšu zajtra v pondelok o 8 h. Tých ostatných samozrejme netreba haniť, ale ani vravieť že mali šťastie. Jednoducho využili situáciu, ktorá sa im naskytla!
* Kántrové dni: V tomto týždni budú v stredu, piatok a sobotu. Záväzný je iba jeden deň. Ich obsahom je prosba za jednotu kresťanov a za nové duchovné povolania!
* Birmovanci: Tento týždeň po veľmi dlhej dobe obnovujeme stretnutia s birmovancami. Nikto nie je vylúčení, aj keď mal neospravedlnené stretnutia. Príďte všetci, ak nemôžete nahraďte si, ale po dohode s kňazom, nie svojvoľne a ukážte nám svoju tvár: V stredu 27. mája hneď po sv. omšiach na Zlatej Bani a v Žehni a v piatok 29. mája hneď po sv. omšiach v Kokošovciach a Dulovej Vsi.
* Výr. konsekrácie kostola: V piatok 29. mája je 9. výročie konsekrácie Kostola sv. Michala archanjela v Dulovej Vsi. Pre rímskokatolíkov (-čky) tejto našej filiálky je to prikázaný sviatok . Zasväťte ho a príďte na sv. omšu. Platí aj vo štvrtok večer.
* Výročie Ružencového bratstva: V sobotu 30. mája si Ružencové bratstvo v Dulovej Vsi pripomenie 140. výročie od svojho vzniku. Aj keď tento deň trochu poznačili platné hygienické opatrenia, všetkých členov bratstva povzbudzujeme k účasti na Večeradle a na sv. omši. Ďakujeme ! ! !
* Sv. zmierenia: Až do konca mesiaca máj Vám budeme okrem nedelí k dispozícii pred sv. omšami aby ste si mohli vykonať veľkonočnú sviatosť zmierenia. Iste každý dospelý kresťan vie a hádam aj tí, čo často nechodia, že cirkevný príkaz hovorí o aspoň jednej sv. spovedi v roku PRÁVE vo VEĽKONOČNOM ČASE. Teda v tomto roku od 11. 4. do 31. 5. Kiež sa správne zariadite a rozhodnete s láskou, nie iba pod vplyvom cirkevného príkazu, ktorý ešte mnohí nestihli splniť! Komu nevyhovuje čas pred sv. omšami môže si dohodnúť osobne aj iný termín.
* Adorácia cez týždeň : Bude v stredu 27. 5. v Žehni od 17 h., vo štvrtok 28. 5. v Dulovej Vsi od 17 h. a v Kokošovciach v piatok 29. 5. od 17 h. ! ! ! Využite prosíme čas byť s Ježišom. Potrebujeme to všetci viac ako si myslíme . . .
* Zapisovanie nových intencií: V tomto týždni - Kokošovce: pondelok, utorok, sobota pred sv. omšou, alebo po nej hneď v sakrestii. Dulova Ves: štvrtok pred sv. omšou alebo hneď po nej v sakrestii, Zlatá Baňa: nedeľa pred sv. omšou alebo hneď po nej v sakrestii, Žehňa: streda pred sv. omšou 15 min.

*Radostné Aleluja , tvárou v tvár , Vám žehnajú + kaplán Štefan a farár Ľubik* |
| **Rímskokatolícka cirkev, farnosť Narodenia sv. Jána Krstiteľa**KOKOŠOVCE - Program bohoslužieb7.VEĽKONOČNÝ TÝŽDEŇ (25.5.2020 – 31.5.2020)

|  |  |  |  |  |  |
| --- | --- | --- | --- | --- | --- |
| 25.5. | PO | *Pondelok po 7. veľkonočnej nedeli* | KOKOŠOVCE*Sv. spoveď 7.30* | 8.00 | Za odvážnych maturantov !!! |
| DULOVA VES*Sv. spoveď 17.30* | 18.00 | + Jozef Jurko – *pohrebná* |
| 26.5. | UT | *Sv. Filipa Neriho, kňaza, Spomienka* | KOKOŠOVCE*Sv. spoveď 17.30* | 18.00 | +Jozef +Alžbeta +Anton a ost. r. Mocnej a Bučkovej *č.173* |
| ZLATÁ BAŇA*Sv. spoveď 13.30* | 14.00 | +Margita Leláková - *pohrebná* |
| LESÍČEK | 16.00 | + František Potočňák – *výročná sv. liturgia s panachýdou* |
| 27.5. | ST | *Streda po 7. veľkonočnej nedeli* | ZLATÁ BAŇA*Birmovanci 18.40* | 18.00 | +Anton Beluško - *pohrebná* |
| ŽEHŇA*Birmovanci 18.40* | 18.00 | +Jozef + Eva *Abr. 113* |
| 28.5. | ŠT | *Štvrtok po 7. veľkonočnej nedeli* | KOKOŠOVCE | 18.00 | +František +Andrej +Anna +Eduard a ost. r.Eliášovej a Pancurákovej *č.171* |
| *Zo zajtrajšej slávnosti* | DULOVA VES | 18.00 | ZBP r. Jurkova a Petrilova *č.42* |
| 29.5. | PIA | *Piatok po 7. veľkonočnej slávnosti* | KOKOŠOVCE*Birmovanci 18.40* | 18.00 | + František + Ondrej + Margita a ost. r. Potočňákovej a Gľabovej*č.104* |
| *9. výr. konsekrácie kostola, Slávnosť* | DULOVA VES*Birmovanci 18.50* | 18.00 | Za dobrodincov kostola |
| 30.5. | SO | *Sobota po 7.* *veľkonočnej nedeli* | DULOVA VES*Večeradlo 7.15* | 8.00  | Poďakovanie a na úmysly ružencového bratstva *(140.výr.)* |
| *S nedeľnou* *platnosťou* | KOKOŠOVCE | 18.00 | Za jednotu v manželstve a vo vzťahoch |
| 31.5. | NE | *Nedeľa zoslania Ducha Svätého* | DULOVA VES | 7.30  | *Sv. omša pre starších ako 65r.!!!* |
| 10.30 | Vďaka za 20 r. manželstva Martin a Beáta *č.118* |
| KOKOŠOVCE | 7.30  | ZBP Ireny a Evy *č.40* |
| 10.30 | Za Boží ľud farnosti |
| ZLATÁ BAŇA | 9.00  | ZBP r. Čižmárova, Borbuliakova, Némethyova *č.33* |
| ŽEHŇA | 9.00  | ZBP Beáta, Iveta, Imrich s rod. *D 84*  |
| LESÍČEK | 8.00 | *Sv. liturgia s myrovaním* |

*Slávnosť Nanebovstúpenia Pána* *„Už v tomto čase obnovíš kráľovstvo Izraela.“  (Sk 1, 6)* Neuveriteľné. Tri roky chodili s Ježišom, videli ho väzneného, vypočúvaného, ukrižovaného a zmŕtvychvstalého, štyridsať dní ich učil a apoštoli sú aj napriek tomu ešte stále zmätení. Pýtajú sa Ježiša, kedy už konečne vyženie Rimanov a obnoví Izrael v jeho pôvodnej sláve. Ešte stále to nepochopili.  Aj my sa dnes môžeme podobne pýtať: „Pane, kedy prídeš a dáš všetko znova do poriadku? Čo všetky tie vojny, chudoba, potraty?“ Ježiš apoštolom aj nám odpovedá: Áno, prišiel som založiť Božie kráľovstvo - ale chcem, aby ste mi ho pomáhali budovať aj vy. Je správne dnes aj po všetky dni chváliť Pána „za hlaholu poľnice“ *(responzóriový žalm)*. Uprostred tejto našej oslavy však stále zaznieva Ježišov hlas: *„Budete mi svedkami“ (Sk 1, 8). „Choďte… a učte všetky národy“ (Mt 28, 19).*  Ježiš síce vystúpil do neba, no jeho kráľovstvo trvá naďalej - a toto svoje dielo vložil do našich rúk. Preto nám prisľúbil Ducha Svätého. Potrebujeme ho na to, aby naša snaha o ohlasovanie evanjelia, o povzbudenie trpiacich a naše vzopretie sa hriechu boli naplnené milosťou a láskou samého Boha.  Nie je to také ťažké, ako si možno myslíš. Ohlasovanie evanjelia môže byť aj celkom jednoduché: priateľovi, ktorý s niečím zápasí, môžeš napríklad ponúknuť, že sa zaňho pomodlíš, alebo môžeš porozprávať susedovi, ako ti Boh pomohol v ťažkej situácii. Povzbudiť trpiacich môžeš tým, že každý týždeň navštíviš chorých v nemocnici alebo prispeješ väčšou sumou na zbierku pre chudobných. Vzoprieť sa hriechu môžeš aj modlitbou za obrátenie hriešnikov alebo aj prispievaním k pokojnejšej atmosfére v rodine.  Áno, Ježiš obnoví svoje kráľovstvo. A ak chceš, aj ty môžeš byť jeho nástrojom. Príď, Duchu Svätý, a naplň mi srdce. Posilňuj ma, aby som budoval kráľovstvo, hodné zmŕtvychvstalého Pána! *Slovo medzi nami, 21. máj 2020* |